STUDIJŲ KOKYBĖS VERTINIMO CENTRO DIREKTORIUS

ĮSAKYMAS

DĖL KETINAMOS VYKDYTI STUDIJŲ PROGRAMOS APRAŠO RENGIMO, JOS IŠORINIO VERTINIMO IR AKREDITAVIMO METODIKOS, PATVIRTINTOS STUDIJŲ KOKYBĖS VERTINIMO CENTRO DIREKTORIAUS 2011 M. LAPKRIČIO 28 D. ĮSAKYMU NR. 1-01-157, PAKEITIMO

2018 m. vasario 28 d. Nr. V-15

Vilnius

1.	Vadovaudamasi Studijų kokybės vertinimo centro nuostatų, patvirtintų Lietuvos Respublikos švietimo ir mokslo ministro 2016 m. lapkričio 14 d. įsakymu Nr. V-1002, 10.2 ir 34.14 punktais, pakeičiu Ketinamos vykdyti studijų programos aprašo rengimo, jos išorinio vertinimo ir akreditavimo metodikos (toliau – Metodika), patvirtintos Studijų kokybės vertinimo centro direktoriaus 2011 m. lapkričio 28 d. įsakymu Nr. 1-01-157:

1.1.	9.1 punktą ir išdėstau jį taip:

„9.1. Metodikos 8.1, 8.3, 8.4. ir 8.5, 8.6 punktuose nurodytus dokumentus;“;

1.2.	27 punktą ir išdėstau jį taip:

„27. Tuo atveju, jei Centras nustato, kad pateikti ne visi Vertinimo ir akreditavimo tvarkos aprašo 19 punkte ir šioje Metodikoje nurodyti dokumentai ir (arba) pateikti dokumentai yra netinkamai įforminti, ir (arba) Studijų vertinimo komisija nepritarė ketinamos vykdyti studijų programos tikslingumui (jeigu ketinamos vykdyti studijų programos tikslingumą buvo privaloma nustatyti vadovaujantis Metodikos 311 punktu) prašymo nagrinėjimo terminas sustabdomas, iki nustatyti trūkumai bus ištaisyti. Apie nustatytus trūkumus bei proceso sustabdymą Centras informuoja aukštąją mokyklą.“;

1.3.	28 punktą ir išdėstau jį taip:

„28. Aukštoji mokykla ištaisyti nustatytus trūkumus gali ne vėliau kaip per 30 dienų nuo sprendimo dėl konstatuotų trūkumų bei procedūros sustabdymo gavimo dienos. Tuo atveju, jeigu Studijų vertinimo komisija nepritarė ketinamos vykdyti studijų programos tikslingumui (jeigu ketinamos vykdyti studijų programos tikslingumą buvo privaloma nustatyti vadovaujantis Metodikos 311 punktu) ir dėl šios priežasties Centras sustabdė prašymo nagrinėjimo terminą, aukštoji mokykla, siekdama atnaujinti prašymo nagrinėjimą, privalo iš naujo pateikti patikslintą dokumentą, nustatytą Metodikos 8.6 punkte. Jei per šį terminą aukštoji mokykla Centro nustatytų trūkumų neištaiso, Centras nutraukia prašymo nagrinėjimo procedūrą ir apie tai informuoja aukštąją mokyklą“.

2.	Papildau Metodiką:

2.1.	8.6 punktu ir išdėstau jį taip:

„8.6. aukštosios mokyklos senato (akademinės tarybos) ar atitinkamo nevalstybinės aukštosios mokyklos valdymo organo pasirašytą dokumentą, pagrindžiantį tikslingumą vykdyti ketinamą vykdyti studijų programą toje studijų kryptyje ir pakopoje, kurioje aukštoji mokykla nusprendė nebevykdyti priėmimo į bent vieną studijų programą ir laikotarpiu nuo 2018-01-01 iki 2018-03-01 apie tai informavo Centrą.“;

2.2.	311 punktu ir išdėstau jį taip:

“311. Tuo atveju, jeigu aukštoji mokykla studijų kryptyje ir pakopoje, kurioje teikiama ketinama vykdyti studijų programa, nusprendė nebevykdyti priėmimo į bent vieną studijų programą ir laikotarpiu nuo 2018-01-01 iki 2018-03-01 apie tai informavo Centrą, ketinamos vykdyti studijų programos įgyvendinimo tikslingumas prieš išorinio vertinimo procedūrą yra svarstomas Studijų vertinimo komisijoje, jos nuostatų nustatyta tvarka. Ketinamos vykdyti studijų programos įgyvendinimo tikslingumas Studijų vertinimo komisijoje, esant aplinkybėms, nurodytoms šiame punkte, svarstomos ir tuomet, kai ketinama vykdyti studijų programa jau buvo išoriškai įvertinta kitos Agentūros.“;

2.3.	312 punktu ir išdėstau jį taip:

„312. Jeigu Studijų vertinimo komisija pritaria ketinamos vykdyti studijų programos įgyvendinimo tikslingumui, pradedamas šios programos išorinis vertinimas Metodikoje nustatyta tvarka, o jeigu ketinama vykdyti studijų programa jau yra įvertinta kitos Agentūros – programa teikiama registruoti ją Lietuvos Respublikos švietimo ir mokslo ministro nustatyta tvarka. Jeigu Studijų vertinimo komisija nepritaria ketinamos vykdyti studijų programos įgyvendinimo tikslingumui, Centras apie tai informuoja aukštąją mokyklą, kuri turi galimybę pataisyti prašymo dokumentus vadovaudamasi Metodikos 27 ir 28 punktais.”.

3.	Nustatau, kad šis įsakymas įsigalioja 2018 m. kovo 1 d.

Direktorė	Nora Skaburskienė